গীতাঞ্জলি লাল

গীতাঞ্জলি লাল (জন্ম গীতাঞ্জলি দেশাই ; ৬ই নভেম্বর ১৯৪৮) হলেন একজন ভারতীয় কত্থক নৃত্যশিল্পী এবং নৃত্য পরিচালক। গীতাঞ্জলি লাল তাঁর বাবা রজনীকান্ত দেশাইয়ের কাছ থেকে হিন্দুস্তানি শাস্ত্রীয় সঙ্গীতে আনুষ্ঠানিক প্রশিক্ষণ গ্রহণ করেন। রজনীকান্ত একজন সুপরিচিত কণ্ঠশিল্পী ও সঙ্গীতের অধ্যাপক ছিলেন, তিনি আগ্রা ঘরানার আফতাব-ই-মসিকি ওস্তাদ ফাইয়াজ খানের শিষ্য। বিশিষ্ট কত্থক নৃত্যশিল্পী রোশন কুমারীর অধীনে গীতাঞ্জলি ৬ বছর বয়স থেকে কত্থক নৃত্যের আনুষ্ঠানিক প্রশিক্ষণ নেওয়া শুরু করেন। পণ্ডিত গোপী কৃষ্ণ, শ্রী মোহন রাও কালিয়ানপুরকর এবং জয়পুর ঘরানার পণ্ডিত দেবী লালের অধীনে গীতাঞ্জলি লাল কত্থক নৃত্যে তাঁর আনুষ্ঠানিক প্রশিক্ষণ চালিয়ে যান। তিনি ২০০৯ - ২০১২ সাল পর্যন্ত রেপার্টরির (একটি স্থান যেখানে জিনিসের সম্ভার রাখা হয়) প্রধান এবং কত্থক কেন্দ্রের পরিচালক পদে অধিষ্ঠিত ছিলেন। তিনি দূরদর্শন এবং নতুন দিল্লির ইন্ডিয়ান কাউন্সিল ফর কালচারাল রিলেশনসের একজন শীর্ষস্থানীয় শিল্পী। গীতাঞ্জলি যেখানেই তাঁর একক পরিবেশনা প্রদর্শন করেছেন, সেখানেই দর্শকদের দ্বারা প্রশংসিত হয়েছেন। তিনি তাঁর অভিনয় এবং জয়পুর ঘরানার অন্যান্য বৈশিষ্ট্যের জন্য সুপরিচিত, বৈশিষ্ট্য গুলির মধ্যে আছে তাঁর পায়ের কাজের মধ্যে জটিল ছন্দময় নিদর্শন- লয়কারি। ২০০১ সালে, গীতাঞ্জলি লাল, কচ্ছের মর্মান্তিক ভূমিকম্প, নিউইয়র্কের ওয়ার্ল্ড ট্রেড সেন্টারের টুইন টাওয়ারে হামলা এবং জনপ্রিয় টিভি কুইজ শো অমিতাভ বচ্চন উপস্থাপিত কৌন বনেগা ক্রোড়পতি'র উপর তাঁর কল্পনাপ্রসূত নৃত্য পরিকল্পনা করে দর্শকদের অবাক করে দিয়েছিলেন। গীতাঞ্জলি কাশ্মীরি চলচ্চিত্র - প্রভাত মুখার্জির শায়র-ই-কাশ্মীর মাহজুর (১৯৭২) -এ প্রধান ভূমিকায় অভিনয় করেছেন, অভিনেতা বলরাজ সাহানি, পরীক্ষিত সাহনি, প্রাণের মতো অভিনেতার সাথে। জয়পুর ঘরানার পণ্ডিত দেবী লালের সাথে তাঁর বিয়ে হয়েছিল। কত্থক নৃত্যশিল্পী অভিমন্যু লাল (তাঁর ছেলে) এবং বিধা লাল তাঁর শিষ্য। ২০০৭ সালে সঙ্গীত নাটক একাডেমি কর্তৃক সঙ্গীত নাটক আকাদেমি পুরস্কার এছাড়াও, তিনি "নৃত্য শারদা", "নাট্য কলা শ্রী", "ভারত গৌরব", "কলা শিরোমণি" এবং "কল্পনা চাওলা পুরস্কার", "জিজাবাই উইমেন অ্যাচিভার্স ", "আচার্য কলা বিপঞ্চী" উপাধিতে ভূষিত হয়েছেন। "Devi Durga Kathak Sansthan presented two day Aavaratan Dance Festival"। classicalclaps। ১৮ ডিসেম্বর ২০২১ তারিখে মূল থেকে আর্কাইভ করা। সংগ্রহের তারিখ ১০ এপ্রিল ২০২৩।  "India is immensely rich in heritage classical art forms: Kathak dancer Geetanjali Lal"। www.mid-day.com (ইংরেজি ভাষায়)। ১১ সেপ্টেম্বর ২০২০।  "Where words fall short"। Tribuneindia News Service (ইংরেজি ভাষায়)।  "TV channels reluctant to promote Kathak, say artists"। Tribuneindia News Service (ইংরেজি ভাষায়)।  Sahai, Shrinkhla (৩১ মার্চ ২০২২)। "How gharanas shaped modern Kathak"। The Hindu (ইংরেজি ভাষায়)।  "Children must be aware of classical art forms: Kathak dancer Geetanjali Lal - Times of India"। The Times of India।  "Welcome to High Commission of India, Colombo, Sri Lanka"। hcicolombo.gov.in।  "Kathak Guru Vidushi Smt. Geetanjali Lal - Apni Maati: Personality"। spicmacay.apnimaati.com।  "Shair-E-Kashmir Mahjoor (1972) Cast - Actor, Actress, Director, Producer, Music Director"। Cinestaan। ১৮ ডিসেম্বর ২০২১ তারিখে মূল থেকে আর্কাইভ করা। সংগ্রহের তারিখ ১০ এপ্রিল ২০২৩।  Naidu, Jaywant (১২ মার্চ ২০১৭)। "Dance helps the mind and body"। www.thehansindia.com (ইংরেজি ভাষায়)।  "Each other's shadow"। Tribuneindia News Service (ইংরেজি ভাষায়)।  "'We complement each other'"। The Hindu (ইংরেজি ভাষায়)। ২ ফেব্রুয়ারি ২০১৭।  "Dance bonds this saas, bahu"। www.tribuneindia.com। The Tribune, Chandigarh, India - Ludhiana Stories।  "President presents Akademi awards to 34 artists"। India Today (ইংরেজি ভাষায়)।